**Pašvaldību visbiežāk sniegtais atbalsts**

1. Dienas aprūpes/rehabilitācijas centra pakalpojumi bērnam ar invaliditāti

* Pakalpojuma apmērs – centrā dienas laikā nodrošina sociālās aprūpes un sociālās rehabilitācijas pakalpojumus, sociālo prasmju attīstību, izglītošanu un brīvā laika pavadīšanas iespējas

1. Aprūpes mājās pakalpojums bērnam ar invaliditāti

* Pakalpojuma apmērs – pakalpojumi mājās pamatvajadzību apmierināšanai bērnam, kurš objektīvu apstākļu dēļ nevar sevi aprūpēt

1. Sociālās rehabilitācijas pakalpojumi bērnam ar invaliditāti

* Pakalpojuma apmērs – pasākumu kopums, kas vērsts uz sociālās funkcionēšanas spēju atjaunošanu vai uzlabošanu, lai nodrošinātu sociālā statusa atgūšanu un iekļaušanos sabiedrībā
* Lai pieprasītu kādu no pašvaldību nodrošinātajiem pakalpojumiem jāvēršas savas deklarētās dzīvesvietas pašvaldības sociālajā dienestā
* Nepieciešamie dokumenti
  + Iesniegums:
    - iesniedzēja vārdu, uzvārdu
    - personas kodu
    - deklarēto dzīvesvietas adresi
    - pakalpojuma saņēmēju (bērns)
    - kontakttālruni un/vai e-pastu
  + Ģimenes ārsta izziņa par bērna veselības stāvokli
  + Psihiatra atzinums par personas psihisko veselību (attiecas uz bērniem ar garīga rakstura traucējumiem)
  + Dokumenti par ienākumiem, ja jāveic maksājums par sociālo pakalpojumu saņemšanu un pašvaldībai nav pieejama šāda informācija
  + Citi dokumenti, ja tie nepieciešami lēmuma pieņemšanai
* Iesniegumu var iesniegt:
  + Personīgi sociālajā dienestā
  + Nosūtot pa pastu
  + Nosūtot elektroniska dokumenta formā atbilstoši normatīvajiem aktiem par elektronisko dokumentu noformēšanu
* Sociālais dienests mēneša laikā pēc iesnieguma un pārējo dokumentu saņemšanas:
* izvērtē ģimenes sociālo situāciju, ja nepieciešams, apmeklē to dzīvesvietā un vienojas par sociālo problēmu, kuras risināšanai nepieciešams atbalsts
* veic bērna fizisko un garīgo spēju izvērtējumu un aprūpes līmeņa noteikšanu
* izvērtē nepieciešamību izstrādāt individuālo sociālās aprūpes vai sociālās rehabilitācijas plānu
* novērtē ģimenes locekļu maksātspēju
* pieņem lēmumu par sociālā pakalpojuma piešķiršanu vai par atteikumu piešķirt sociālo pakalpojumu
* Normatīvie akti:
* Sociālo pakalpojumu un sociālās palīdzības likums
* Ministru kabineta 2019.gada 2.aprīļa noteikumi Nr.138 “Noteikumi par sociālo pakalpojumu un sociālās palīdzības saņemšanu”
* Ministru kabineta 2003.gada 27.maija noteikumi Nr.275 “Sociālās aprūpes un sociālās rehabilitācijas pakalpojumu samaksas kārtība un kārtība, kādā pakalpojuma izmaksas tiek segtas no pašvaldības budžeta”

*Pašvaldības pēc savas iniciatīvas var nodrošināt arī citus pakalpojumus, kuri tiek veidoti atbilstoši katras pašvaldības iespējām un tiesību uz pakalpojuma noteikšanai var tikt izvērtēti ģimenes ienākumi un pieejamie resursi.*